
Lingua belarusa 


Na Galipedia, a Wikipedia en galego. 


O belaruso [1] {6ej lapycKcw Moea, biekiruskaja mova ) é 
unha lingua eslava oriental e lingua oficial de Belarús 
xunto co ruso. Durante breves períodos da historia 
contemporánea de Belarús foi a única lingua oficial, 
1918-1919 e de 1990 a 1995 [2] foi a única lingua oficial. 
Era coñecido antigamente como rutenio branco ou ruso 
branco. 

Etnicamente, os belarusos son descendentes das antigas 
tribos eslavas -os dregovici, os radimici e os krivici- que 
habitaban o territorio entre os ríos Pripet e Dwina 
Occidental na marxe setentrional do Dnieper e ao largo 
do Soz. 

Historia 


■ Fase antiga: durante os séculos XII e XIII 
existía na Belarús unha lingua escrita, a eslava 
eclesiástica, utilizada nos centros culturais tales 
como Polach e Turau. Sen dúbida, unha antiga 
forma de belaruso usouse como lingua oficial 
polo goberno entre os séculos XIV e XVI no 
Gran Ducado da Lituania, que incluía a actual 
Belarús, a Lituania e a Ucraína. Durante este 
período normativizáronse as regras gramaticais 
do antigo belaruso, a pesar da tendencia a 
preservar as formas tradicionais do eslavo 
eclesiástico. 


Belaruso 

6enapya<an Moea, "Bietaruskaja 
mova" 


Falado en: 

Belarús, e partes de Polonia. 

Rexións: 

Europa 

Total 

de falantes: 

8 millóns (censo de 2009) 

Posición: 

non está entre as 100 maiores 

Familia: 

Indoeuropea 

Baltoeslava 

Eslava 

Eslava oriental 

Belaruso 

Escrita: 

Alfabeto cirílico 


Estatuto oficial 

Lingua 

oficial de: 

wm Belarús 

^ Polonia (falada en 14 
condados) 

Regulado 

por: 

Academia Nacional de Ciencias 

da Belarús 

Códigos de lingua 

ISO 639-1: 

be 

ISO 639-2: 

bel 

ISO 639-3: 

bel (http://www.sil.org/iso639 


-3/documentation.asp?id=bel) 

SIL: 

RUW 



















■ Fase media: é a fase de esplendor, onde o 
belaruso alcanza o seu apoxeo no século XVI, 
coa introdución do alfabeto latino, coñecido 
como Lacinka , cando foi utilizado por Francis zak 
Skaryna (1485-1551) como base para as súas 
traducións de moitos libros da Biblia (publicada 
en Praga e Vilna en belaruso). Foi esta forma de 
belaruso a que se utilizou para as grandes 
polémicas relixiosas da época, así como para as 
tres versións dos códigos legais do Gran 
Ducado da Lituani a (en 1529, 1566 e 1588). A 
influencia do polonés tanto na gramática como 
no vocabulario, comeza a se tornar común 
despois da Unión de Lublin en 1569. En 1696, o 
polonés declarouse o único idioma oficial da 
comunidade polaco-lituana. As clases sociais 

máis elevadas escolleron a lingua e a cultura polonesas. O belaruso practicamente 
desapareceu da literatura. 

■ Fase de decadencia: ata o final do século XVI, despois da Unión de Brest (1596), comeza un 
declive gradual do uso do belaruso en favor do latín, Debido a tentativa de unificar as igrexas 
católica e ortodoxa, e despois en favor do polonés a partir do século XVII, ata chegar ao punto 
de se tornar prohibido o seu uso en documentos oficiais en 1697, prohibición que marca o 
punto de inflexión máis baixo na historia desta lingua. Durante o século XVIII o belaruso 
escrito mantívose vivo grazas ao seu uso en pezas teatrais escolares realizadas en festas 
relixiosas e outras festas públicas. Despois da división polaco-lituana (1792-1795) a Belarús 
pasa a integrar o Imperio Ruso, de forma que as autoridades czaristas trataron o país como 
unha provincia da Rusia e a súa lingua como un dialecto do ruso, prohibindo o uso do 
belaruso nas escolas , como tamén textos en belaruso en calquera xornal, o que non se 
anulou ata 1905. No comezo do século XX o belaruso non posuía un alfabeto codificado nin 
normas ortográficas e gramaticais. Despois de 1914, establécense os alfabetos padróns, 
latino e cirílico, para deseguida conformar normas gramaticais e ortográficas. 

■ Fase de rexurdimento: a división da comunidade polaca constituíu de certa forma o motivo 
do renacemento da lingua no século XIX. Todo o territorio belaruso pasou a formar parte do 
Imperio Ruso. Estudosos rusos e poloneses comezaron, principalmente por cuestións 
políticas, a estudar a maioritaria poboación rural dos territorios recentemente adquiridos, coa 
intención de demostrar que esa xente era rusa ou polonesa. No decorrer desas 
investigacións, ficou en evidencia a riqueza da súa cultura e do seu folclore, alén de se 
percibir unha lingua claramente independente: o belaruso. Cando o Imperio Ruso caeu e os 
comunistas asumiron o poder en Moscova, favorecendo estes a difusión do ruso por toda a 
Unión Soviética, de forma que o seu uso está hoxe en día amplamente difundido na 
educación e na vida pública da Belarús. 


Datos estatísticos 


Cerca de 3/4 da poboación da Belarús (10 350 000 hab. en 2002) consideran o belaruso a súa lingua nativa. 
Hai unha minoría considerábel (cerca de 230.000 hab) na rexión de Bialystok, no leste da Polonia que ten 
como primeira lingua o belaruso. 

É tamén falado por emigrantes no Canadá, Estad os Unidos e países da antiga Unión Soviética 


Dialectos 





























O belaruso forma unha ponte entre o ucraíno e o ruso e os seus 
dialectos gradualmente mestúranse cos dialectos rusos e ucraínos nas 
súas fronteiras. 


Os dialectos do belaruso divídense en dous ou tres grandes grupos; 
ambas clasificacións consideran os grupos nororientais e 
suroccidentais, habendo un terceiro que percorre o país de leste a 
oeste nunha faixa central. E é este último grupo que se considera 
como a base da lingua literaria moderna e do belaruso normativo. No 
extremo suroccidental hai un dialecto especial, o grupo palesio, da 
rexión da Palesia, que divide certas partes co ucraíno, existindo 
varias tentativas de elevalo a lingua baixo o nome de palesiano. 


Dialectos do belaruso. 


■ Dialectos norteorientais: 

■ Grupo Polonés. 

■ Grupo Vicebsk-Mahiléu. 

■ Dialecto Central: 

■ Dialectos sur-occidentais. 

■ Grupo Occidental. 

■ Grupo Palesio. 

■ Grupo Sluck-Babrujsk-Mazyr. 


Escrita 



Ata o século XVI o belaruso utilizou só o alfabeto cirílico, mais a partir de entón foi introducido o alfabeto 
latino nunha variante modificada da ortografía polonesa, tamén coñecida como Lacinka. O primeiro xornal 
publicado, o Nasza Niwa ("O noso trigal"), que comezou a ser impreso en 1906, traía os textos nas dúas 
formas de escrita: cirílica e latina, reflectindo a división do pobo belaruso entre ortodoxos e católicos. 
Ocasionalmente, o alfabeto árabe tamén foi usado polos tártaros belarusos para escribir partes do Corán. 


Notas 


1. Definicións no Dicionario da Real Academia Galega (http://academia.gal/dic¡onario/-/termo/bus 
ca/belaruso) e no Portal das Palabras (http://portaldaspalabras.gal/dicionario/procura/belaruso) 
para belaruso. 

2. Xosé Henrique Costas Guía das linguas de Europa. Positivas, 2002, páxina 51 

Véxase tamén 


Outros artigos 

■ Taraskievica 

Ligazóns externas 

■ Proel (http://www.proel.org/) 

■ Ethnologue (http://www.ethnologue.com/) 



Existe unha versión da 
Wikipedia en Lingua 
belarusa 



Existe unha versión da 
Wikipedia en Lingua 
belarusa 





















Brlaruso (https://web.archive.Org/web/20030719133241/http://www.pravapis.org/) 


Traído desde "https://gl.wikipedia.org/w/index.php?title=Lingua_belarusa&oldid=5469621" 


A última edición desta páxina foi o 1 de xuño de 2020 ás 13:17. 

Todo o texto está dispoñible baixo a licenza Creative Commons recoñecemento compartir igual 3.0; pódense aplicar 
termos adicionais. Consulte os termos de uso para obter máis información. 

Wikipedia® é unha marca rexistrada da Wikimedia Foundation, Inc., unha organización sen fins lucrativos. 





